Հավելված 2

ՀՀ կառավարության 2022 թվականի

հունիսի 30-ի N 1010-Ն որոշման

**ՀՀ ԿԱՌԱՎԱՐՈԻԹՅԱՆ ՊԱՐՏՔԻ ԲԵՌԻ ՆՎԱԶԵՑՄԱՆ 2022-2026թթ. ՎԵՐԱՆԱՅՎԱԾ ԾՐԱԳԻՐ**

**ԲՈՎԱՆԴԱԿՈՒԹՅՈՒՆ**

[**1. ՆԵՐԱԾՈՒԹՅՈՒՆ և ԻՐԱՎԱԿԱՆ ՀԻՄՔԵՐ** 3](#_Toc77592773)

[**2. ՀՀ ԿԱՌԱՎԱՐՈՒԹՅԱՆ ՊԱՐՏՔԻ ՄԻՏՈՒՄՆԵՐԻ ՊԱՏՄԱԿԱՆ ԱԿՆԱՐԿ** 4](#_Toc77592774)

[**3. ԾՐԱԳՐԻ ԱՄՓՈՓ ՆԿԱՐԱԳԻՐԸ** 7](#_Toc77592775)

[**4. ԾՐԱԳՐԻ ՀԻՄՆԱԿԱՆ ՄԻՋՈՑԱՌՈՒՄՆԵՐԸ** 12](#_Toc77592776)

**1. ՆԵՐԱԾՈՒԹՅՈՒՆ և ԻՐԱՎԱԿԱՆ ՀԻՄՔԵՐ**

**Այս ծրագիրը հանդիսանում է ՀՀ հարկաբյուջետային կանոնների համակարգի վրա հիմնվող ՀՀ կառավարության պարտքի նվազեցման 2022-2026թթ ծրագրի վերանայումը, որը մշակվել և ներկայացվել էր 2022-2024թթ պետական միջնաժամկետ ծախսերի ծրագրի հետ միասին, և նախատեսում էր հինգ տարիների ընթացքում նվազեցնել կառավարության պարտքը ՀՆԱ 60%-ից:** Հարկաբյուջետային կանոնների գործող համակարգը ձևավորվել է 2017թ-ի դեկտեմբերի 20‑ին ՀՀ Ազգային ժողովի կողմից ընդունված և 2018թ. հունվարի 27-ից ուժի մեջ մտած ՀՀ բյուջետային համակարգի մասին և Պետական պարտքի մասին ՀՀ օրենքներում փոփոխություններ և լրացումն­եր կատարող օրենքների նախագծերով, և ամբողջականացվել 2018թ-ի օգոստոսի 23-ին՝ ՀՀ կառավարության N 942-Ն որոշմամբ:

Հարկաբյուջետային կանոններն իրենց արտացոլումն են գտել Բյուջե­տային համակարգի մասին ՀՀ օրենքի 21-րդ հոդվածի 8.2, 8.3 և 8.4 մասերում, Պետա­կան պարտքի մասին ՀՀ օրենքի 5-րդ հոդվածի 6-րդ և 7-րդ մասերում, ինչպես նաև կառավարության համապատասխան որոշման մեջ: Սույն ծրագրի ներկայացումը բխում է վերոնշյալ իրավական կարգավորումներից, մասնավորապես՝ Բյուջե­տային համակարգի մասին ՀՀ օրենքի 21-րդ հոդվածի 8.4 մասի բ կետից և ՀՀ կառավարության 2018թ-ի օգոստոսի 23-ի N 942-Ն որոշումից:

Համակարգի հիմնական կանոններն են.

* Երբ կառավարության պարտք/ՀՆԱ հարաբերակցությունը գերազանցում է 40%-ը, կապիտալ ծախսերը չպետք է փոքր լինեն պետական բյուջեի պակասուրդից:
* Կառավարության պարտք/ՀՆԱ 50-60% միջակայքում ընթացիկ առաջնային ծախսերի (ընթացիկ ծախսեր՝ առանց տոկոսավճարների) աճի տեմպը սահմանափակվում է նախորդ 7 տարիների ՀՆԱ-ների միջին աճով, ինչպես նաև հաջորդ տարում կազմվող Պետական միջնաժամկետ ծախսերի ծրագրում Կառավարությունը ներկայացնում է միջոցառումների ծրագիր՝ համախառն ներքին արդյունքի նկատմամբ կառավարության պարտքի մակարդակի կանխատեսվող հետագիծը 5 տարիների ընթացքում 50 տոկոսից նվազեցնելու համար:
* Երբ Կառավարության պարտքը գերազանցում է ՀՆԱ 60%-ը, ընթացիկ առաջնային ծախսերի աճի տեմպը սահմանափակվում է նախորդ 7 տարիների ՀՆԱ-ների միջին աճից 0.5 տոկոսային կետով նվազեցված ցուցանիշով, ընթացիկ ծախսերը սահմանափակվում են հարկերի և տուրքերի մեծությամբ, ինչպես նաև Կառավարությունը Ազգային ժողովի ֆինանսավարկային և բյուջետային ու տնտեսական հարցերի մշտական հանձնաժողովների քննարկմանը ներկայացնում է միջոցառումների ծրագիր՝ ՀՆԱ նկատմամբ կառավարության պարտքի մակարդակի կանխատեսվող հետագիծը 5 տարիների ընթացքում 60 տոկոսից նվազեցնելու համար:
* Ներկայացված սահմանափակումները չեն գործում կառավարության որոշմամբ սահմանված բացառիկ դեպքերում՝ ելնելով խոշորածավալ տարերային և տեխնածին աղետների, պատերազմական գործողությունների, տնտեսությունը խաղաղ ժամանակաշրջանից պատերազմական ժամանակաշրջանի փոխադրման, տնտեսական ցնցման հանգամանքներով պայմանավորված բացասական տնտեսական զարգացումների առկայությամբ:

**2. ՀՀ ԿԱՌԱՎԱՐՈՒԹՅԱՆ ՊԱՐՏՔԻ ՄԻՏՈՒՄՆԵՐԻ ՊԱՏՄԱԿԱՆ ԱԿՆԱՐԿ**

**2000-2008 թվականների ընթացքում ՀՀ կառավարության պարտք/ՀՆԱ ցուցանիշը զգալիորեն նվազել է, 2009-2020 թվականներին աճի ընդհանուր միտում ունեցել` 2020թ․-ին գերազանցելով 60% շեմը և գրանցելով պատմական առավելագույն ցուցանիշը, իսկ 2021թ․-ին սկսել է նվազել։**

**Գծապատկեր 1. ՀՀ կառավարության պարտքի դինամիկան 2000-2021թթ.[[1]](#footnote-1)**

Նախաճգնաժամային շրջանում տնտեսական բարձր աճի տեմպերի պայմաններում նվազման միտում դրսևորելուց հետո ՀՀ կառավարության պարտքը ՀՆԱ-ի նկատմամբ կտրուկ աճել է 2009 թ․-ին, երբ համաշխարհային ֆինանսատնտեսական ճգնաժամի՝ ՀՀ մակրոտնտեսա­կան զարգացումների վրա ունեցած բացասական ազդեցություններին հակազդելու համար ՀՀ կառավարությունը վարել է հակապարբերաշրջանային հարկաբյուջետային քաղաքակա­նու­թյուն և պետական պակասուրդի հաշվին մեծածավալ լրացուցիչ ֆինանսական միջոցներ ներարկել տնտեսություն: Տնտեսության անկմանը հակազդելու համար կառավարությունն ընդլայնել է թե՛ ամբողջական պահանջարկը` մեծացնելով պետական սպառման և ներդրումների կշիռը ՀՆԱ-ում և թե՛ ամբողջական առաջարկը` օժանդակելով տարբեր մակարդակներում գործարարությանը: Այս գործողությունների արդյունքում ՀՀ կառավարության պարտքը 2009թ-ին ավելացել է գրեթե 1.5 մլրդ ԱՄՆ դոլարով՝ հասնելով ՀՆԱ-ի 32.4%-ին 13.9% մակարդակից:

2014-2016թթ կառավարության պարտքի նշանակալի աճի հաջորդ ժամանակահատվածն է եղել, երբ պարտքը 3 տարվա ընթացքում աճել է ՀՆԱ-ի մեջ շուրջ 15.6 տոկոսային կետով՝ պայմանավորված տարածաշրջանային բացասական զարգացումների պայմաններում Հայաս­տանի տնտեսություն ներթափանցած շոկերին հակապարբերաշրջանային հարկաբյուջետային քաղաքականությամբ արձագանքելու հանգամանքով:

2017-2019 թվականներին տնտեսական աճի վերականգնումը հնարավորություն է տվել ՀՀ կառավարությանը իրականացնել հարկաբյուջետային ճշգրտում։ 2017թ․-ին պակասուրդի որոշակի նվազումը դանդաղեցրել է պարտք/ՀՆԱ ցուցանիշի աճը, իսկ 2018 և 2019 թվականներին պակասուրդի էական նվազման պայմաններում պարտք/ՀՆԱ ցուցանիշը նվազել է 3.6%-ային կետով՝ 2019 թվականի վերջին կազմելով 50.1% 2017թ․-ի 53.7% ցուցանիշի դիմաց։

**ՀՀ կառավարության պարտքի գործոնային վերլուծությունը ցույց է տալիս, որ 2009թ․-ի տնտեսական ճգնաժամին հաջորդող ժամանակահատվածում, երբ պարտք/ՀՆԱ հարաբերակցությունը աճի միտում է ունեցել, աճի հիմնական գործոններն են եղել պետական բյուջեի առաջնային պակասուրդը, պետական բյուջեից զուտ վարկավորումը և դոլարի նկատմամբ ՀՀ դրամի արժեզրկումը, իսկ ինչպես հետճգնաժամային, այնպես էլ դիտարկվող ամբողջ ժամանակահատվածի համար պարտքը նվազեցնող հիմնական գործոնը եղել է տնտեսական աճը:**

**Գծապատկեր 2. ՀՀ կառավարության պարտք առաջացնող գործոնների դինամիկան, % ՀՆԱ-ում[[2]](#footnote-2)**

2009թ. ճգնաժամին արձագանքման հետևանքով՝ պետական բյուջեի առաջնային պակասուրդի աճը ՀՀ կառավարության պարտք/ՀՆԱ-ի աճի հիմնական գործոնն է եղել: Պարտքի աճին նպաստել են նաև տնտեսական խորը անկումը և փոխարժեքի արժեզրկումը:

2014թ-ին արտաքին ցնցումների ազդեցությամբ ՀՀ դրամը կտրուկ արժեզրկվել է, և չնայած դոլարային արտահայատությամբ կառավարության պարտքի նվազմանը, դրամային արտահայտու­թյամբ պարտքն աճել է մոտ 15 տոկոսով, իսկ կառավարության պարտք/ՀՆԱ հարաբերակցությունը՝ 3 տոկոսային կետով՝ գրեթե ամբողջությամբ այդ գործոնով պայմանավորված:

2015-2016թթ. մակրոտնտեսական կայունության ապահովման նպատակով պետական բյուջեի առաջնային պակասուրդը զգալի ավելացվել է, ինչով բացատրվում է ՀՀ կառավարության պարտքի աճի հիմնական մասը: Իսկ 2016 թվականին, բացի առաջնային պակասուրդից, այդ տարվա ընթացքում պարտքի ավելացմանն էականորեն նպաստել է նաև իրական տոկոսադրույքի աճը, և կառավարության պարտքը հասել է ՀՆԱ-ի 51.9 տոկոսին:

2017թ.-ի առաջնային պակասուրդը պահպանվել է, սակայն վերջինին հակազդել է համեմատաբար բարձր տնտեսական աճը, ինչի շնորհիվ պարտքի աճի տեմպը դանդաղել է։ 2018 և 2019 թվականներին կառավարությունը ապահովել է առաջնային հավելուրդներ, իսկ տնտեսական աճը շարունակել է հետճգնաժամային հատվածի միջինից բարձր մնալ։ Արդյունքում կառավարության պարտք/ՀՆԱ ցուցանիշը նվազել է գրեթե 4%-ային կետով։

2020 թվականին կորոնավիրուսի համավարակի և Արցախյան պատերազմի շոկերի պայմաններում բյուջեի պակասուրդի ընդլայնումը, արձանագրված տնտեսական անկումը և ԱՄՆ դոլարի նկատմամբ ՀՀ դրամի արժեզրկումը հանգեցրին պարտք/ՀՆԱ ցուցանիշի 13.4%-ային կետով ավելացմանը, ինչի արդյունքում կառավարության պարտք/ՀՆԱ ցուցանիշը կազմել է 63.5%: Սակայն 2021թ․-ին, հիմնականում պայմանավորված ՀՀ դրամի արժևորմամբ և տնտեսական վերականգմամբ, պարտքի բեռը որոշակի չափով նվազել է՝ կազմելով 60.3%:

**3. ԾՐԱԳՐԻ ԱՄՓՈՓ ՆԿԱՐԱԳԻՐԸ**

2021թ-ի դեկտեմբերի 31-ի դրությամբ ՀՀ կառավարության պարտքը գերազանցել է ՀՆԱ 60%-ը` կազմելով 60.3%: Համաձայն ՀՀ կառավարության պարտքի նվազեցման 2022-2026թթ ծրագրի ՀՀ կառավարության պարտքը պետք է նվազեցվի ՀՆԱ 60% մակարդակից ներքև 5 տարիների ընթացքում, որով պայմանավորված՝ Ծրագրի սույն վերանայմամբ կանխատեսումները ներկայացվում են 4 տարվա հորիզոնով:

Հիմք ընդունելով ՀՀ հարկաբյուջետային կանոնների, որոնք ներկայացված են Բաժին 1-ում, սույն վերանայված ծրագրով նախատեսվում է իրականացնել հարկաբյուջետային կոնսոլիդացիա՝ մինչև 2026թ. ապահովելով կառավարության պարտք/ՀՆԱ ցուցանիշի 60%-ից ցածր մակարդակ։ Հարկաբյուջետային կոնսոլիդացիայի ապահովմանն ուղղված հարկայուջետային շրջանակը, ներառյալ բյուջեի եկամուտների, ծախսերի և մյուս ցուցանիշների կանխատեսումները ներկայացված են Աղյուսակ 1-ում: Ընդ որում, ծրագրի ցուցանիշներից 2022թ-ը ՀՀ ֆինանսների նախարարության սպասումներն են, 2023-2025թթ. ՄԺԾԾ հիմքում ընկած կանխատեսումներն են, իսկ 2026թ. ցուցանիշները՝ ՀՀ ֆինանսների նախարարության կանխատեսումները:

Մասնավորապես, Ծրագրով նախատեսվում է աստիճանաբար բարելավել եկա­մուտ­ներ/ՀՆԱ ցուցանիշը՝ հարկային եկամուտների միջոցով: Իսկ ծախսային մասում նախատեսվում է ՀՆԱ-ի մեջ աստիճանաբար ավելացնել երկարաժամկետ տնտեսական աճ ստեղծող կապիտալ ծախսերը և միաժամանակ նվազեցնել ընթացիկ ծախսեր/ՀՆԱ ցուցանիշը:

**Աղյուսակ 1. Ծրագրի կանխատեսումների համառոտագիր**

|  |  |  |  |  |  |
| --- | --- | --- | --- | --- | --- |
| **ՀՆԱ-ի նկատմամբ %** | **2022** | **2023** | **2024** | **2025** | **2026** |
| **Պետական բյուջեի եկամուտներ** | **25.0** | **24.9** | **25.1** | **25.4** | **25.7** |
| **Պետական բյուջեի ծախսեր** | **27.2** | **28.1** | **27.8** | **27.9** | **28.3** |
| Ընթացիկ ծախսեր | 22.8 | 22.4 | 22.0 | 21.6 | 21.2 |
| Կապիտալ ծախսեր | 4.3 | 5.7 | 5.8 | 6.3 | 7.1 |
| **Պետական բյուջեի պակասուրդ** | **-2.1** | **-3.2** | **-2.7** | **-2.5** | **-2.5** |
| **Կառավարության պարտք** | **58.4** | **57.9** | **56.0** | **55.0** | **53.5** |

Կանխատեսումները և դրանց ճշգրտումները ինչպես 2022-2026 թթ․ պարտքի բեռի նվազեցման ծրագրի, ինչպես նաև 2022թ-ի պետական բյուջեի նկատմամբ ներկայացված են Ներգիր 1-ում: Մասնավորապես, համեմատությունը ցույց է տալիս, որ նախորդ ծրագրի համեմատությամբ հետո բյուջեի եկամուտների, պակասուրդի և կապիտալ ծախսերի կանխատեսումները վերանայվել են դեպի վերև, իսկ ընթացիկ ծախսերի (2024-2026թթ․ համար) և կառավարության պարտքի կանխատեսումները՝ դեպի ներքև։

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ներգիր 1  **Հարկաբյուջետային կանխատեսումների համեմատական**   |  |  |  |  |  |  |  | | --- | --- | --- | --- | --- | --- | --- | | ***Բյուջեի եկամուտներ*** | | **2022** | **2023** | **2024** | **2025** | **2026** | | ՄԺԾԾ 2022-2024 և Պարտքի նվազեցման ծրագիր 2022-2026 | | 24.0 | 24.1 | 24.3 | 24.8 | 25.1 | | Բյուջե 2022 | | 24.8 |  |  |  |  | | Պարտքի նվազեցման 2022-2026 վերանայված ծրագիր | | 25.0 | 24.9 | 25.1 | 25.4 | 25.7 | | Ճշգրտում դեպի վերև(+)/ներքև(-) | 2022-2026թթ․ պարտքի նվազեցնան ծրագրի վերանայում | 1.0 | 0.8 | 0.8 | 0.6 | 0.6 | | Բյուջե 2022-ից 2022-2026թթ․ պարտքի նվազեցման վերանայված ծրագիր | 0.2 |  |  |  |  | |  |  |  |  |  |  |  | | **Ընթացիկ ծախսեր** | |  |  |  |  |  | | ՄԺԾԾ 2022-2024 և Պարտքի նվազեցման ծրագիր 2022-2026 | | 22.7 | 22.4 | 22.2 | 21.8 | 21.4 | | Բյուջե 2022 | | 23.4 |  |  |  |  | | Պարտքի նվազեցման 2022-2026 վերանայված ծրագիր | | 22.8 | 22.4 | 22.0 | 21.6 | 21.2 | | Ճշգրտում դեպի վերև(+)/ներքև(-) | 2022-2026թթ․ պարտքի նվազեցնան ծրագրի վերանայում | 0.1 | 0.0 | -0.2 | -0.2 | -0.2 | | Բյուջե 2022-ից 2022-2026թթ․ պարտքի նվազեցման վերանայված ծրագիր | -0.6 |  |  |  |  | |  |  |  |  |  |  |  | | **Կապիտալ ծախսեր** | |  |  |  |  |  | | ՄԺԾԾ 2022-2024 և Պարտքի նվազեցման ծրագիր 2022-2026 | | 3.9 | 3.8 | 4.0 | 5.0 | 5.7 | | Բյուջե 2022 | | 4.3 |  |  |  |  | | Պարտքի նվազեցման 2022-2026 վերանայված ծրագիր | | 4.3 | 5.7 | 5.8 | 6.3 | 7.1 | | Ճշգրտում դեպի վերև(+)/ներքև(-) | 2022-2026թթ․ պարտքի նվազեցնան ծրագրի վերանայում | 0.4 | 1.9 | 1.8 | 1.3 | 1.4 | | Բյուջե 2022-ից 2022-2026թթ․ պարտքի նվազեցման վերանայված ծրագիր | 0.0 |  |  |  |  | |  |  |  |  |  |  |  | | **Պակասուրդ** | |  |  |  |  |  | | ՄԺԾԾ 2022-2024 և Պարտքի նվազեցման ծրագիր 2022-2026 | | 2.5 | 2.1 | 1.9 | 1.9 | 1.9 | | Բյուջե 2022 | | 3.0 |  |  |  |  | | Պարտքի նվազեցման 2022-2026 վերանայված ծրագիր | | 2.1 | 3.2 | 2.7 | 2.5 | 2.5 | | Ճշգրտում դեպի վերև(+)/ներքև(-) | 2022-2026թթ․ պարտքի նվազեցնան ծրագրի վերանայում | -0.4 | 1.1 | 0.8 | 0.6 | 0.6 | | Բյուջե 2022-ից 2022-2026թթ․ պարտքի նվազեցման վերանայված ծրագիր | -0.9 |  |  |  |  | |  |  |  |  |  |  |  | | **Կառավարության պարտք** | |  |  |  |  |  | | ՄԺԾԾ 2022-2024 և Պարտքի նվազեցման ծրագիր 2022-2026 | | 60.5 | 58.7 | 56.8 | 55.2 | 53.8 | | Բյուջե 2022 | | 60.2 |  |  |  |  | | Պարտքի նվազեցման 2022-2026 վերանայված ծրագիր | | 58.4 | 57.9 | 56.0 | 55.0 | 53.5 | | Ճշգրտում դեպի վերև(+)/ներքև(-) | 2022-2026թթ․ պարտքի նվազեցնան ծրագրի վերանայում | -2.1 | -0.8 | -0.8 | -0.2 | -0.3 | | Բյուջե 2022-ից 2022-2026թթ․ պարտքի նվազեցման վերանայված ծրագիր | -1.8 |  |  |  |  | |

**Ծրագրի ռիսկերը**

**Կառավարության պարտք/ՀՆԱ ցուցանիշի ամենահավանական հետագիծը և կանխա­տե­սումների շուրջ անորոշությունը պատկերավոր ներկայացնելու համար կառուցվել է կանխատեսումների հավանականային բաշխման գրաֆիկ (fan chart):** Գրաֆիկը կառուցվել է ՀՀ կառավարության պարտքի վրա ազդեցություն ունեցող համապատասխան մակրոտնտեսական փոփոխական­ների (բյուջեի առաջնային պակասուրդ, տնտեսական աճ, պարտքի իրական տոկոսադրույք, իրական փոխարժեք) վրա ցուցանիշների պատմական էվոլյուցիայից պրոյեկտված շոկերի սիմուլյա­ցիաներով, և ցույց է տալիս կանխատեսվող ժամանակահատվածում պարտք/ՀՆԱ հարաբե­րակ­ցության որոշակի միջակայքերում գտնվելու հավանականությունները: Կառավարության պարտք/ՀՆԱ ցուցանիշի հավանական հետագծերը կառուցվել են՝ հաշվի առնելով նշված փոփոխականների պատմական ժամանակային շարքերի վիճակագրական հատկությունները և փոխադարձ կապերը, ինչպես նաև վերջիններիս կանխատեսումները[[3]](#footnote-3):

Ստորև պատկերված հավանականությունների բաշխման գրաֆիկը ցույց է տալիս Ծրագրի վերանայված սցենարի՝ մինչև 2026թ-ը Կառավարության պարտք/ՀՆԱ հարաբերակցության նվազեցման ռիսկերը:

**Գծապատկեր 3. ՀՀ կառավարության պարտքի կանխատեսումների հավանականային բաշխման գրաֆիկը (Fan Chart)[[4]](#footnote-4)**

Համաձայն իրականացված սիմուլյացիաների, 10%-ից 90% հավանականային միջակայքում ՀՀ կառավարության պարտք/ՀՆԱ ցուցանիշը 2026թ-ին կգտնվի 46.5%-ից 69.4% միջակայքում, իսկ 25%-ից 75% հավանականային միջակայքում՝ 53.2%-ից 61.5%: 70%-ից բարձր հավանականությամբ ՀՀ կառավարության պարտքը 2026թ-ին չի գերազանցի ՀՆԱ 60%-ը:

Հավանականությունների բաշխմանը կարելի է ծանոթանալ նաև ներքոհիշյալ աղյուսակում:

**Աղյուսակ 2․ Կառավարության պարտք/ՀՆԱ հետագծի հավանականային բաշխումը**

|  |  |  |  |  |  |
| --- | --- | --- | --- | --- | --- |
| Հավանականային միջակայքը | Տրված հավանականային միջակայքում կառավարության պարտք/ՀՆԱ առավելագույն մակարդակը | | | | |
| **2022** | **2023** | **2024** | **2025** | **2026** |
| **Մինչև 10%** | 52.0 | 48.3 | 45.1 | 43.2 | 40.6 |
| **10%-25%** | 55.3 | 53.0 | 49.9 | 48.5 | 46.5 |
| **25%-50%** | 59.3 | 58.3 | 56.5 | 55.2 | 53.2 |
| **50%-75%** | 63.3 | 63.6 | 63.0 | 63.1 | 61.5 |
| **75%-90%** | 67.0 | 68.9 | 69.6 | 69.9 | 69.4 |

Ծրագրի ռիսկերի ուսումնասիրությունը կառավարության պարտքը ձևավորող գործոնների պատմական միտումների հիման վրա ցույց տվեց, որ ծրագրված սցենարը ռիսկեր է պարունակում պարտքի թիրախային ցուցանիշի ապահովման տեսանկյունից: Այդ ռիսկերը նվազեցնելու համար ՀՀ կառավարությունը ներկայացնում է կանխատեսվող ժամանակահատվածի համար ծրագրված միջոցառումները, որոնք վերաբերում են պետական բյուջեի եկամուտների ձևավորմանը, ծախսերի իրականացմանը և պետական բյուջեի պակասուրդի ֆինանսավորմանը: Ներկայացվող միջոցառումները միտված են մի կողմից կանխատեսվող հորիզոնում կառավարության պարտք/ՀՆԱ ցուցանիշի թիրախային ցուցանիշի ապահովմանը, մյուս կողմից՝ երկարաժամկետ տնտեսական աճին և հարկաբյուջետային կայունության ամրապնդմանը՝ ապահովելու պարտքի կայունությունը երակարաժամկետ հատվածում:

**4. ԾՐԱԳՐԻ ՀԻՄՆԱԿԱՆ ՄԻՋՈՑԱՌՈՒՄՆԵՐԸ**

**Ծրագրի հիմքում ընկած կանխատեսումների սցենարին համահունչ ստորև ներկայաց­վում են Ծրագրի հիմնական միջոցառումների ուղղությունները:**

***4.1. Պետական բյուջեի եկամուտներ***

ՀՀ կառավարությունը կառավարության պարտքի բեռի նվազեցման Ծրագրի իրագործման նպատակով ծրագրում է իրականացնել պետական բյուջեի եկամուտների քաղաքականության միջոցառումներ, որոնք ներառում են հարկային օրենսդրությունը և հարկային վարչարարությունը: Հարկային օրենսդրության միջոցառումները ներառում են եկամտային հարկի դրույքաչափի աստիճանական նվազում՝ տարեկան 1.0 տոկոսային կետով մինչև 2023 թվականը, ինչպես նաև ակցիզային հարկերի բեռի բարձրացումը։ Առաջին միջոցառման (նախկինում շահութահարկի դրույքաչափի նվազեցման հետ միասին) նպատակը արտահանելի հատվածի և երկարաժամկետ տնտեսական աճի խթանումն է, իսկ երկրորդինը՝ տնտեսության վրա նվազագույն խեղաթյուրող ազդեցություններով լրացուցիչ հարկային եկամուտների գեներացումը, որոնք հեռանկարում թույլ կտան նվազեցնել պարտք/ՀՆԱ հարաբերակցությունը: Հարկային օրենսդրության միջոցառումների զուտ ազդեցությունը հարկային եկամուտների վրա դրական է գնահատվում 2022 թվականին և բացասական՝ 2023 թվականին:

Հարկային օրենսդրության բարեփոխումների գծով, բացի վերը նշված փոփոխությունները, որոնք արդեն իսկ արտացոլված են օրենսդրությունում, ՀՀ կառավարության 2021թ. նոյեմբերի 18-ի N1902-Լ որոշմամբ հաստատված Հայաստանի Հանրապետության կառավարության 2021-2026 թվականների գործունեության միջոցառումների ծրագրով նախատեսվում են մի շարք հավելյալ միջոցառումներ, որոնց իրականացման պարագայում կանխատեսվող հորիզոնում հարկային եկամուտների վրա կլինեն դրական ազդեցություններ: Հարկային քաղաքականության միջոցառումները մասնավորապես ներառում են ԱԱՀ-ի գծով որոշ արտոնություների վերացում, շրջանառության հարկի դրույքաչափերի վերանայում, միկրոձեռնարկատիրության համակարգում թույլատրված գործունեության ոլորտների սահմանափակում և միկրոձեռնարկատիրության համակարգի սուբյեկտների կողմից դուրս գրված հաշվարկային փաստաթղթերի հիման վրա շահութահարկով հարկման նպատակով համախառն եկամուտը նվազեցնելու հնարավորության վերացում, ռոյալթիի համակարգի բարեփոխում, խաղային ոլորտում պետական տուրքի դրույքաչափի վերանայում և այլ փոփոխություններ:

Հարկային վարչարարության գծով ծրագրված միջոցառումները, որոնք սահմանված են ՀՀ կառավարության 18.11.2021թ.-ի N 1902-Լ որոշմամբ հաստատված 2021-2026թթ գործունեության միջոցառումների ծրագրով (տես՝ Հավելված 1) և ՀՀ կառավարության 12.08.2021թ.-ի N 1323-Լ որոշմամբ հաստատված ՀՀ ՊԵԿ զարգացման և վարչարարության բարելավման ռազմավարությամբ (տես՝ Հավելված 2), թույլ կտան միաժամանակ արձանագրել հարկերի և տուրքերի շարունակական բարելավում ՀՆԱ նկատմամբ՝ հնարավորություն տալով պարտքի երկարաժամկետ կայունությանը նպաստելուն զուգահեռ սահմանված ժամանակահատվածում հասնել կառավարության պարտք/ՀՆԱ թիրախային ցուցանիշին:

Կանխատեսվող հորիզոնում հարկեր/ՀՆԱ հարաբերակցությունը կբարելավվի 1.7%-ային կետով՝ հասցնելով 25.2%-ի։ Սակայն, հաշվի առնելով ծրագրված ժամանակահատվածում ոչ հարկային եկամուտների և պաշտոնական դրամաշնորհների նվազումը, պետական բյուջեի եկամուտներ/ՀՆԱ հարաբերակցության բարելավումը կկազմի 0.7%-ային կետ։

**Աղյուսակ 2. Բյուջեի եկամուտների գծով իրականացվող միջոցառումներն ըստ ուղղությունների**

|  |  |  |  |  |  |
| --- | --- | --- | --- | --- | --- |
|  | **2023** | **2024** | **2025** | **2026** | **Ընդամենը ավելացում, %-ային կետ** |
| **Բյուջեի եկամուտների ավելացում, %-ային կետ ՀՆԱ-ում** | -0.2 | 0.2 | 0.3 | 0.3 | 0.7 |
| **Հարկերի և տուրքերի ավելացում, %-ային կետ ՀՆԱ-ում** | 0.5 | 0.4 | 0.4 | 0.4 | 1.7 |
| **Հարկային օրենսդրություն, %-ային կետ ՀՆԱ-ում** | -0.2 | - | - | - | -0.2 |
| **Հարկային վարչարարություն, %-ային կետ ՀՆԱ-ում** | 0.7 | 0.4 | 0.4 | 0.4 | 1.9 |
| **Ոչ հարկային եկամուտներ և պաշտոնական դրամաշնորհներ** | -0.3 | -0.1 | 0.0 | 0.0 | -0.5 |

Հարկային վարչարարության միջոցառումներ սահմանվել են նաև ՀՀ ՊԵԿ զարգացման և վարչարարության բարելավման ռազմավարությամբ (Հավելված 2)։

***4.2. Պետական բյուջեի ծախսեր***

ՀՀ կառավարությունը պարտքի բեռի նվազեցման վերանայված ծրագրի իրականացման համար, հարկաբյուջետային կանոններին համահունչ, ծրագրում է 2023-2026թթ նվազեցնել պետական բյուջեի ընթացիկ ծախսերը ՀՆԱ-ում շուրջ 1․6 տոկոսային կետով մինչև 2026 թվականը: Միաժամանակ, նախատեսվում է ընթացիկ ծախսերի կշռի նվազեցմանը զուգահեռ մեծացնել տնտեսության երկարաժամկետ աճին նպաստող կապիտալ ծախսերի կշիռը՝ մինչև 2026 թվականը հասցնելով դրանք ՀՆԱ-ի 7․1%-ին (ընդհանուր առմամբ բարձրացնելով ՀՆԱ-ի 2․7 տոկոսային կետի չափով 2022թ.-ի համեմատ), ինչը հնարավորություն կտա տնտեսական աճի արագացման շնորհիվ նվազեցնել կառավարության պարտք/ՀՆԱ հարաբերակցությունը:

**Աղյուսակ 3. Ընթացիկ և կապիտալ ծախսերի ծրագրված ուղղությունները**

|  |  |  |  |  |  |
| --- | --- | --- | --- | --- | --- |
|  | **2023** | **2024** | **2025** | **2026** | **Ընդհանուր նվազեցում, %-ային կետ ՀՆԱ-ում** |
| **Պետական բյուջեի ծախսերի կրճատում, %-ային կետ ՀՆԱ-ում** | -0.9 | 0.3 | -0.1 | -0.4 | **-1.1** |
| **ընթացիկ ծախսերի գծով** | 0.4 | 0.4 | 0.4 | 0.4 | **1.6** |
| **կապիտալ ծախսերի գծով** | -1.3 | -0.2 | -0.5 | -0.7 | **-2.7** |

**ՀԱՎԵԼՎԱԾ 1**

**ՀՀ ԿԱՌԱՎԱՐՈՒԹՅԱՆ 18.11.2021Թ. N1902-ԼՈՐՈՇՄԱՄԲ ՀԱՍՏԱՏՎԱԾ 2021-2026ԹԹ ԳՈՐԾՈՒՆԵՈՒԹՅԱՆ ՄԻՋՈՑԱՌՈՒՄՆԵՐԻ ԾՐԱԳՐԻՑ ԲԽՈՂ ՀԱՐԿԱՅԻՆ ԵՎ ՄԱՔՍԱՅԻՆ ՎԱՐՉԱՐԱՐՈՒԹՅԱՆ ՄԻՋՈՑԱՌՈՒՄՆԵՐ, ՈՐՈՆՔ 2022-2026ԹԹ. ՆՊԱՍՏԵԼՈՒ ԵՆ ԸՆԴՀԱՆՈՒՐ ՀԱՐԿԱՅԻՆ ԵԿԱՄՈՒՏՆԵՐ/ՀՆԱ ՑՈՒՑԱՆԻՇԻ ԲԱՐԵԼԱՎՄԱՆԸ**

|  |  |  |  |  |  |  |
| --- | --- | --- | --- | --- | --- | --- |
| **N/N** | **Նպատակ** | **Միջոցառումներ** | **Ակնկալվող արդյունք** | **Համակատարող** | **Ժամկետ** | **Ֆինանսավորման աղբյուր և**  **կանխատեսվող չափ** |
| 1 | 2 | 3 | 4 | 6 | 7 | 8 |
| **1.** | Էլեկտրոնային համակարգերի և ենթակառուցվածքների արդիականացում | * 1. Վերլուծական գործիքների կատարելագործում և ավտոմատացում | Ստանդարտ վերլուծությունների ավտոմատացված եղանակով իրականացվող գործիքների ընդլայնում և ներդրում:  Արդյունքում գործում են 59 ստանդարտ վերլուծական հաշվետվական ձևեր և առնվազն 66 ռիսկային չափանիշներ։ |  | 2021-2026թթ. (շարունա­կական) | ՀՀ պետական բյուջե, օրենքով չարգելված ֆինանսավորման աղբյուրներ  (150.0 մլն դրամ) |
| ՊԵԿ մոնիթորինգային կենտրոնի կարողությունների ընդլայնում: Իրականացվող վերլուծությունների կենտրոնացում մոնիթորինգային կենտրոնում։  Արդյունքում ռիսկային չափանիշների ավելացման միջոցով ծանուցվող հարկ վճարողների շրջանակը կընդլայնվի` առնվազն 15%-ով: |  | 2021-2026թթ. (շարունակական) | ՀՀ պետական բյուջե, օրենքով չարգելված ֆինանսավորման աղբյուրներ  (15.0 մլն դրամ) |
| 1.5 Երրորդ անձանցից ստացվող տեղեկությունների մշակման էլեկտրոնային համակարգերի կատարելագործում | Երրորդ անձանցից ստացվող տեղեկությունների՝ շարժական գույքի սեփականատերերի և վերջիններիս փոփոխությունների վերաբերյալ էլեկտրոնային համակարգում տեղեկատվության հասանելիության ապահովում։  Արդյունքում մշակված և ներդրված  են  շարժական գույք հաշվառող մարմիններից տվյալների ստացման WEB համակարգերը։ | Ոստիկանություն  Տարածքային կառավարման և ենթակառուցվածք­ների նախարարություն  Քաղաքացիական ավիացիայի կոմիտե  «ԷԿԵՆԳ» ՓԲԸ | 2024թ. դեկտեմբերի  3-րդ տասնօրյակ | ՀՀ պետական բյուջե, օրենքով չարգելված ֆինանսավորման աղբյուրներ  (50.0 մլն դրամ) |
| 1.6 Մեծ Ծավալի Տվյալների (Big Data) ժամանակակից կառուցվածքով տվյալների շտեմարանների մշակման գործիքների ստեղծում, գործիքակազմի ընդլայնում և զարգացում | Անալիտիկ-վերլուծական հաշվետվությունների ներդրում, տվյալների վերլուծության ժամանակակից գիտական տեխնոլոգիաների կիրառում (data analysis) հարկային թիրախային վարչարարության իրականացման նպատակով։  Արդյունքում ՊԵԿ հարկային համակարգի բոլոր աշխատակիցներն օգտագործում են այդ գործիքները և առնվազն 5 գերատեսչություն օգտվում են ծրագրավորված հաշվետվություններից։ | Բարձր տեխնոլո­գիա­կան արդյունաբերու­թյան նախարարություն | 2025թ. դեկտեմբերի  3-րդ տասնօրյակ | ՀՀ պետական բյուջե, օրենքով չարգելված ֆինանսավորման աղբյուրներ  (150.0 մլն դրամ) |
| 1.7 Ինքնաուսուցանվող (machine-learning) արհեստական ինտելեկտով համակարգերի մշակում | Տեղեկատվական հոսքերի կառավարման և վերլուծությունների համակարգի ներդրում։  Արդյունքում ինքնաուսուցանվող (machine-learning) արհեստական ինտելեկտով տարրերը ներդրված են «Ստուգման ենթակա հարկ վճարողներ», «Ապրանքների հետագծելիություն» համակարգերում։ | Բարձր տեխնոլո­գիա­կան արդյունաբերու­թյան նախարարություն | 2025թ. դեկտեմբերի  3-րդ տասնօրյակ | ՀՀ պետական բյուջե, օրենքով չարգելված ֆինանսավորման աղբյուրներ  (380.0 մլն դրամ) |
| 1.8 Էլեկտրոնային կառավարման համակարգերի հնարավորությունների հզորացում և կատարելագործում | Էլեկտրոնային կառավարման համակարգերի աշխատանքի հնարավորությունների հզորացում և կատարելագործում, համակարգի անխափան աշխատանքի ապահովում:  Ծրագրի ավարտին հարկային վարչարարության արդյունավետության ցուցանիշի 0.5-ից 0.7 տոկոսային կետով բարելավում։  Արդյունքում ներդրված է և գործում է նոր սերվերային համակարգ, էլեկտրոնային համակարգերը աշխատում են անխափան 24/7 ռեժիմով։ | Բարձր տեխնոլո­գիա­կան արդյունաբերու­թյան նախարարություն | 2025թ. դեկտեմբերի  3-րդ տասնօրյակ | ՀՀ պետական բյուջե, օրենքով չարգելված ֆինանսավորման աղբյուրներ  (500.0 մլն դրամ) |
| 1.9 Հաշվարկային փաստաթղթերում (հարկային հաշիվներ, ՀԴՄ կտրոններ և այլն) արտացոլվող տվյալների արտածման հնարավորության ապահովում | Հաշվարկային փաստաթղթերի տվյալների հիման վրա հարկ վճարողների կողմից իրացվող ապրանքների գների համեմատության և դրա արդյունքներով գնային խախտումներ թույլ տվող ռիսկային հարկ վճարողների վերհանման հնարավորության ապահովում։  Արդյունքում համակարգը ներդրված է։ |  | 2021թ.  դեկտեմբերի  3-րդ տասնօրյակ | ՀՀ պետական բյուջե, օրենքով չարգելված ֆինանսավորման աղբյուրներ  (50.0 մլն դրամ) |
| **3.** | **Հարկային հսկողության ռիսկերի կառավարման համակարգերի կատարելագործմամբ ստվերի կրճատում** | 3.1 Տնտեսավարող սուբյեկտների կողմից իրականացվող գործունեության օրինականության կամ գործարքների լիարժեք փաստաթղթավորման կարգապահության բարելավում, հսկողական գործիքակազմի կատարելագործում | Ստվերային տնտեսության կրճատում, հարկային կարգապահության բարձրացում, հարկային եկամուտների ավելացում, որի արդյունքում, ծրագրի իրականացման ավարտին Հարկեր/ ՀՆԱ ցուցանիշն այլ հավասար պայմաններում կբարելավվի շուրջ 2.6 տոկոսային կետով։  Յուրաքանչյուր տարի նախորդ տարվա համեմատ դուրս գրվող հաշվարկային փաստաթղթերի քանակի առնվազն 7 % և իրացման շրջանառության առնվազն 10 % աճ: |  | 2021-2026թթ. (շարունակական) | Լրացուցիչ ֆինանսավորում չի պահանջվում |
| 3.2 Եվրասիական տնտեսական միության անդամ պետություններից Հայաստանի Հանրապետություն ներմուծում իրականացնող հարկ վճարողների հարկային կարգապահության բարելավում և հսկողական գործիքի կատարելագործում | Ստվերային տնտեսության կրճատում, հարկային կարգապահության բարձրացում, հարկային եկամուտների ավելացում։  Եվրասիական տնտեսական  միության անդամ պետություններից Հայաստանի Հանրապետություն ներմուծումների նվազագույնը 20%-ն ուսումնասիրված են: |  | 2021-2026թթ. (շարունակական) | ՀՀ պետական բյուջե, օրենքով չարգելված ֆինանսավորման աղբյուրներ  (300.0 մլն դրամ) |
| 3.3 Հարկային պարտավորություն  ների հաշվարկման մեխանիզմների կատարելագործում | Հարկերի հաշվարկման անուղղակի եղանակների կատարելագործում և միջազգային փորձին համապատասխան հարկային պլանավորման չարաշահման կանխարգելման կանոնների ներդրում։  Արդյունքում համապատասխան օրենսդրական ակտերն ընդունված են: | Ֆինանսների նախարարություն | 2022թ.  սեպտեմբերի  3-րդ տասնօրյակ | Լրացուցիչ ֆինանսական միջոցներ չի պահանջվում |
| Տրանսֆերային գնագոյացման կարգավորումների կատարելագործում։  Արդյունքում տրանսֆերային գնագոյացմանն առնչվող ենթաօրենսդրական ակտերը և ուղեցույցերն ընդունված են: |  | 2022-2026թթ.  (շարունակական) | ՀՀ պետական բյուջե, օրենքով չարգելված ֆինանսավորման աղբյուրներ  (տարեկան 100.0 հազ. ԱՄՆ դոլարին համարժեք ՀՀ դրամ) |
| 3.4 Ավելացված արժեքի հարկի, շահութահարկի և եկամտային հարկի ոլորտային հարկային պոտենցիալի գնահատման համակարգի կատարելագործում՝ Արժույթի միջազգային հիմնադրամի հետ համագործակցությամբ՝ վերջինիս կողմից տրամադրվելիք հնարավոր տեխնիկական աջակցության շրջանակներում | Ավելացված արժեքի հարկի, շահութահարկի և եկամտային հարկի գծով՝ տնտեսական գործունեության ոլորտների հարկային պոտենցիալի և հարկային վարչարարության ճեղքի գնահատում։  Արդյունքում ըստ ոլորտների ավելացված արժեքի հարկի, շահութահարկի և եկամտային հարկի գծով  հարկային ճեղքի գնահատականն ուղարկված է ՀՀ ֆինանսների նախարարություն: |  | 2021-2023թթ. | Օրենքով չարգելված ֆինանսավորման աղբյուրներ |
| 3.5 Ռիսկերի կառավարման համակարգերի վերանայում և կատարելագործում | Համալիր հարկային ստուգումների ընտրողականության էլեկտրոնային համակարգի վերանայում։  Արդյունքում ստուգման ենթակա հարկ վճարողների ընտրողականության էլեկտրո­նային ավտոմատ կառավարման համակարգում վերանայված ռիսկային չափանիշների և ժամանակակից վերլուծական գործիքների հիման վրա համապատասխան ծրագրային փոփոխությունները գործարկված են: |  | 2025թ.  դեկտեմբերի  3-րդ տասնօրյակ | ՀՀ պետական բյուջե, օրենքով չարգելված ֆինանսավորման աղբյուրներ  (100.0 մլն դրամ ըստ ՊԵԿ ռազմավարությամբ սահմանված ժամանակացույցի) |
| **4.** | Մաքսային ռիսկերի կառավարման գործիքակազմի կատարելագործմամբ մաքսային հսկողության արդյունավետության բարձրացում | 4.1 Մաքսային հսկողության գործիքակազմի կատարելագործում և պարզեցում | Ապրանքների բացթողումից հետո իրականացվող մաքսային հսկողության պարզեցում և համակարգի ավտոմատացում։  Արդյունքում ապրանքների բացթողումից հետո իրականացվող մաքսային հսկողության պարզեցված և ավտոմատացված համակարգը գործարկված է: |  | 2025թ.  դեկտեմբերի  3-րդ տասնօրյակ | ՀՀ պետական բյուջե, օրենքով չարգելված ֆինանսավորման աղբյուրներ  (90.0 մլն դրամ) |
| 4.2Մաքսային և հարկային ռիսկերի կառավարման համակարգերի ներդաշնակեցում | Մաքսային և հարկային ռիսկերի կառավարման համակարգերի ինտեգրում, համադրելիության մոդելի ձևավորում, հարկային և մաքսային մեծածավալ շտեմարանների տվյալների համադրման և վերլուծության արդյունքում տնտեսավարող սուբյեկտների ճիշտ թիրախավորում։  Արդյունքում մաքսային և հարկային ռիսկերի կառավարման համակարգերն ինտեգրված են: |  | 2023թ. մարտի  3-րդ տասնօրյակ | ՀՀ պետական բյուջե, օրենքով չարգելված ֆինանսավորման աղբյուրներ  (150.0 մլն դրամ) |
| 4.3 «Մաքսային իրավախախտումների միասնական շտեմարան» համակարգի ներդրում | Մաքսային ոլորտում իրավախախտում թույլ տված տնտեսավարողների թիրախավորում։  Արդյունքում համակարգը ներդրված է և ներդաշնակեցված է «ՀՀ արտաքին առևտրի ազգային մեկ պատուհան» համակարգի «Ռիսկերի կառավարում» համակարգի հետ։ ՀՀ ՊԵԿ մաքսային ծառայության կառուցվածքային ստորաբաժանումների կողմից կիրառվող ձևաթղթերը, ակտերը և արձանագրությունները թվայնացված են։ |  | 2023թ. մարտի  3-րդ տասնօրյակ | ՀՀ պետական բյուջե, օրենքով չարգելված ֆինանսավորման աղբյուրներ  (35.0 մլն դրամ) |
| 4.4 Փոստային (սուրհանդակային) առաքանիների հետ կապված մաքսային գործառնությունների կանոնակարգման նպատակով ռիսկի ցուցիչների մշակում՝ անձնագրային և ՀԾՀ տվյալների միջոցով սահմանահատումների հաճախականության ռիսկի ցուցիչի ձևավորում, ապրանքների քաշի և սահմանահատումների հաճախականության տվյալների հիման վրա ռիսկի ցուցիչի մշակում | Ռիսկի ցուցիչների հիման վրա ներմուծվող առաքանիների՝ ըստ անձնական կամ ոչ անձնական օգտագործման դասակարգում, քաղաքացիների հետ մաքսային մարմնի պաշտոնատար անձանց ֆիզիկական շփման նվազեցում։  Արդյունքում ռիսկի ցուցիչների հիման վրա ներմուծվող առաքանիները հնարավոր կլինի դասել անձնական օգտագործման կամ ոչ անձնական օգտագործման, քաղաքացիների հետ մաքսային մարմնի պաշտոնատար անձանց ֆիզիկական շփումը կհասցվի նվազագույնի։ Փոստային (սուրհանդակային) առաքանիներից գանձվող մաքսային վճարների ավելացում առնվազն ոչ անձնական օգտագործման փոստային առաքանիների ներմուծման ծավալի աճի չափով։ | Ազգային անվտանգության ծառայություն | 2022թ. հունիսի  1-ին տասնօրյակ | ՀՀ պետական բյուջե, օրենքով չարգելված ֆինանսավորման աղբյուրներ  (30.0 մլն դրամ) |

**ՀԱՎԵԼՎԱԾ 2**

**ՀԱՐԿԱՅԻՆ ՎԱՐՉԱՐԱՐՈՒԹՅԱՆ (ԱՅԴ ԹՎՈՒՄ՝ ՀԱՐԿԱՅԻՆ ՎԱՐՉԱՐԱՐՈՒԹՅԱՆ ՃԵՂՔԸ ՆՎԱԶԵՑՆՈՂ) ՄԻՋՈՑԱՌՈՒՄՆԵՐԻ ՆԿԱՐԱԳՐՈՒԹՅՈՒՆԸ, ՈՐՈՆՔ 2022-2026ԹԹ. ՆՊԱՍՏԵԼՈՒ ԵՆ ԸՆԴՀԱՆՈՒՐ ՀԱՐԿԱՅԻՆ ԵԿԱՄՈՒՏՆԵՐ/ՀՆԱ ՑՈՒՑԱՆԻՇԻ ԲԱՐԵԼԱՎՄԱՆԸ ԸՍՏ ՀՀ ԿԱՌԱՎԱՐՈՒԹՅԱՆ 12.08.2021Թ. ԹԻՎ 1323-Լ ՈՐՈՇՄԱՄԲ ՀԱՍՏԱՏՎԱԾ ՀՀ ՊԵԿ ԶԱՐԳԱՑՄԱՆ և ՎԱՐՉԱՐԱՐՈՒԹՅԱՆ ԲԱՐԵԼԱՎՄԱՆ ՌԱԶՄԱՎԱՐՈՒԹՅԱՆ**

|  |  |  |  |  |  |  |
| --- | --- | --- | --- | --- | --- | --- |
| **N/N** | **Միջոցառումներ** | **Միջոցառումների կատարմանն ուղղված գործողություններ** | **Միջոցառումների կատարմամբ ակնկալվող արդյունքներ** | **Չափելի ցուցանիշներ** | **Միջոցառումների վերջնաժամկետներ** | **Ռազմավարական ծրագրի բյուջեն՝ ըստ տարիների**  **(մլն ՀՀ դրամ)** |
| 1 | 2 | 3 | 4 | 6 | 7 | 8 |
| **2.1.1** | Հզորացնել հարկային կարգապահության ռիսկերի կառավարման համակարգի կարողությունները՝ ռիսկերի շրջանակի ընդլայնմամբ և դրանց բացահայտման վերլուծական մեխանիզմների ավտոմատացմամբ՝ նվազեցնելով մարդկային գործոնի ազդեցությունը | ա. այլ երկրների փորձի ուսումնասիրություն,  բ. հարկային կարգապահության ռիսկերի կառավարման համակարգի գործող չափանիշների վերանայման և նոր չափանիշների ներդրման նպատակահարմարության որոշում,  գ. տեխնիկական նկարագրի կազմում,  դ. գնման գործընթացի կազմակերպում,  ե. տեխնիկական առաջադրանքի կազմում և հաստատում,  զ. համակարգի մշակում, ծրագրավորում,  է. համակարգի պիլոտային շահագործում,  ը. համակարգի հանձնում շահագործման: | Հարկային կարգապահության ռիսկերի կառավարման համակարգի կարողությունները ընդլայնվել են։  Ռիսկերի վերլուծության մեխանիզմները ավտոմատացված են։ | Ռիսկերի կառավարման համակարգում օրական մշակվում է առնվազն 200.000 տեղեկատվական տողերի քանակ։  Ներկայումս օրական մշակվում է 100.000 տեղեկատվական տող։ | 31.12.2024թ. | ՀՀ պետական բյուջե, օրենքով չարգելված ֆինանսավորման աղբյուրներ  (100.0) |
| **2.1.3** | Կատարելագործել և ընդլայնել ՊԵԿ տեղեկատվական համակարգերում առկա՝ գործարքները հավաստող փաստաթղթերի, հարկային մարմին ներկայացված հարկային հաշվարկների և այլ տեղեկատվության վերլուծության հիման վրա ռիսկային չափանիշներով հարկ վճարողների գնահատման և ինքնաշխատ ծանուցման համակարգը | ա. հարկ վճարողների ռիսկայնության գնահատման նոր չափանիշների մշակում և ծրագրավորում, | Հարկ վճարողների գնահատման և ինքնաշխատ ծանուցման համակարգը կատարելագործված է։  Հարկ վճարողների ռիսկայնության գնահատման չափանիշներն ընդլայնված են։ | ա․ Ռիսկային չափանիշների ավելացում՝ դրանց թիվը հասցնելով առնվազն 61-ի: Ներկայումս ծանուցումներ ուղարկվում են ռիսկային 16 չափանիշների գծով։ | 31.12.2025թ. | ՀՀ պետական բյուջե, օրենքով չարգելված ֆինանսավորման աղբյուրներ  (25.0) |
| բ. ռիսկայնության գնահատման նոր չափանիշների հիման վրա ռիսկային հարկ վճարողներին էլեկտրոնային ծանուցումների ուղարկում: | բ. Ռիսկային չափանիշների ավելացման միջոցով ծանուցվող հարկ վճարողների շրջանակի ընդլայնում` գործող հարկ վճարողների մեջ ծանուցված հարկ վճարողների տեսակարար կշիռը 13%-ից բարձրացնելով 30%-ի: |
| **2.1.5** | Ներդնել շահումով խաղերի, խաղատների և վիճակախաղերի գործունեության վերահսկողությունն իրականացնող էլեկտրոնային կառավարման համակարգեր | ա. ոլորտի ներկա վիճակի գնահատման և արդիականացման նպատակով բիզնես գործընթացների ուսումնասիրություն,  բ. օրենսդրական համապատասխան փոփոխությունների իրականացման նախաձեռնում,  գ. տեխնիկական նկարագրի կազմում,  դ. տեխնիկական նկարագրի ներկայացում ՊԵԿ էլեկտրոնային կառավարման համակարգի զարգացման և կատարելագործման խորհրդին և Թվայնացման խորհրդին,  ե. գնման գործընթացի կազմակերպում,  զ. տեխնիկական առաջադրանքի կազմում և հաստատում,  է. համակարգի մշակում, ծրագրավորում,  ը. համակարգի պիլոտային շահագործում,  թ. համակարգի հանձնում շահագործման,  ժ. համակարգի աշխատանքի մոնիթորինգ և վերահսկում։ | Շահումով խաղերի, խաղատների և վիճակախաղերի գործունեության վերահսկողության էլեկտրոնային կառավարման համակարգը ներդրված է։ | Շահումով խաղերի, խաղատների և վիճակախաղերի գործունեություն իրականացնող հարկ վճարողների թվաքանակի աճ՝ առնվազն 10 տոկոսով։ | 31.12.2025թ. | ՀՀ պետական բյուջե, օրենքով չարգելված ֆինանսավորման աղբյուրներ  (500.0) |
| Շահումով խաղերի, խաղատների և վիճակախաղերի գործունեություն իրականացնող հարկ վճարողների կողմից ապահովվող եկամուտների աճ՝ առնվազն 20 տոկոսով։ |
| **2.1.9** | Մշակել և ներդնել ոլորտային հարկային կարգապահության բարելավման ծրագիր, իրականացնել ծրագրի մոնիտորինգ և, ըստ անհրաժեշտության, վերանայել ծրագիրը | ա. ոլորտային հարկային կարգապահության բարելավման ծրագրի (ծրագրերի) մշակում և ներդրում,  բ. ոլորտային հարկային կարգապահության բարելավման ծրագրի (ծրագրերի) մոնիտորինգի իրականացում,  գ. իրականացված մոնիտորինգի արդյունքներով ծրագրի (ծրագրերի) վերանայման վերաբերյալ, ըստ անհրաժեշտության, առաջարկությունների ներկայացում և հետագա ընթացքի ապահովում: | Իրականացվել է առնվազն 1 հարկային կարգապահության բարելավման ծրագիր։ | Ընտրված հարկ վճարողների խմբում նվազել է բարձր ռիսկային հարկ վճարողների քանակը առնվազն 20 տոկոսով։ | 31.12.2022թ. | 0 |
| **2.1.13** | Կատարելագործել էլեկտրոնային առևտրի հարկային հսկողության մեխանիզմները, ՊԵԿ կարողությունները | ա. օրենսդրական կարգավորումների ուսումնասիրում և, ըստ անհրաժեշտության, օրենսդրական փոփոխությունների վերաբերյալ առաջարկությունների ձևավորում և հետագա ընթացքի ապահովում,  բ. էլեկտրոնային առևտրի հսկողություն իրականացնող հարկային ծառայողների մասնագիտական գիտելիքների և աշխատանքային ունակությունների բարձրացում, | Էլեկտրոնային առևտրի հարկային հսկողության գործընթացում ՊԵԿ կարողություններն ընդլայնվել են։ | Էլեկտրոնային առևտրով զբաղվող՝ հարկային մարմնում չգրանցված ձեռնարկատիրական գործունեության դեպքերի բացահայտումների քանակի աճ՝ առնվազն 15 տոկոսով։ | 31.12.2025թ. | 0 |
| գ. էլեկտրրոնային առևտրի հսկողության գործիքակազմի ընդլայնում։ | Հսկողական աշխատանքների արդյունքում էլեկտրոնային առևտրով զբաղվող հարկ վճարողներին լրացուցիչ առաջադրված հարկային պարտավորությունների աճ՝ առնվազն 10 տոկոսով։ |
| **2.2.4** | Կատարելագործել տրանսֆերային գնագոյացման ուղղությամբ հարկային հսկողությունը1 | ա. տրանսֆերային գնագոյացման ստուգումների վերաբերյալ ուղեցույցի մշակում,  բ. տրանսֆերային գնագոյացման ստուգումներ իրականացնող հարկային ծառայողների մասնագիտական գիտելիքների և աշխատանքային ունակությունների բարձրացման նպատակով վերապատրաստման միջոցառումների իրականացում,  գ. տրանսֆերային գնագոյացման ռիսկերի վերհանման համակարգի մշակում և ներդրում,  դ. տրանսֆերային գնագոյացման ստուգումներ իրականացնելու նպատակով համապատասխան առևտրային բազաներին անդամակցություն,  ե. միջազգային ստանդարտներին համապատասխան` տրանսֆերային գնագոյացման փաստաթղթավորման եռաստիճան համակարգի մշակում և ներդրում։ | Տրանֆերային գնագոյացման ուղղությամբ իրականացվում է արդյունավետ հարկային հսկողություն։ | Մշակվել է տրանսֆերային գնագոյացման ստուգումների վերաբերյալ ուղեցույցը, մշակվել և ներդրվել է տրանսֆերային գնագոյացման ռիսկերի վերհանման համակարգ։ Տրանսֆերային գնագոյացման ստուգումներ իրականացնելու նպատակով վերապատրաստված են առնվազն 10 հարկային ծառայողներ։  Առկա է անդամակցություն առևտրային տվյալների բազաներին և ներդրվել է տրանսֆերային գնագոյացման փաստաթղթավորման եռաստիճան համակարգը։ | 31.12.2022թ. | ՀՀ պետական բյուջե, օրենքով չարգելված ֆինանսավորման աղբյուրներ  (150.0) |
| **2.2.6** | Կատարելագործել ավելացված արժեքի հարկի, շահութահարկի և եկամտային հարկի ոլորտային ստվերի և հարկային պոտենցիալի գնահատման մոդելը, հնարավորության դեպքում՝ Արժույթի միջազգային հիմնադրամի օժանդակությամբ | ա. տնտեսության հարկունակ ոլորտներում հարկային պոտենցիալի, ստվերի և հարկային ճեղքի գնահատման մեկ միասնական մեթոդաբանության մշակում, որը կլինի ընդունելի և կիրառելի առնվազն հարկային քաղաքականության և վարչարարության ազդեցությունների գնահատման տեսանկյունից, | Իրականացվում է տնտեսության հարկունակ ոլորտների հարկային պոտենցիալի, ստվերի և հարկային ճեղքի գնահատում՝ ավելացված արժեքի հարկի, շահութահարկի և եկամտային հարկի գծով։ | Կազմվել է ըստ ոլորտների հարկային պոտենցիալի, ստվերի և ճեղքի գնահատականը։ | 31.12.2022թ. | ՀՀ պետական բյուջե, օրենքով չարգելված ֆինանսավորման աղբյուրներ  (7.0) |
| բ. ընդունված մեթոդաբանության հիման վրա համապատասխան ծրագրային մոդուլի նախագծման (կատարելագործման) աշխատանքների իրականացում, որի միջոցով կիրականացվի հարկային պոտենցիալի, ստվերի և հարկային ճեղքի գնահատում: |

1. Աղբյուրը՝ ՀՀ ֆինանսների նախարարություն և վիճակագրական կոմիտե: [↑](#footnote-ref-1)
2. Աղբյուրը՝ ՀՀ ֆինանսների նախարարության գնահատականներ: [↑](#footnote-ref-2)
3. Գրաֆիկը կառուցման մեթոդաբանության վերաբերյալ առավել մանրամասն տե՛ս ԱՄՀ կողմից հրապարակված Staff Guidance Note For Public Debt Sustainability Analysis In Market-Access Countries (2013) փաստաթղթում, հետևյալ հղմամբ՝ <https://www.imf.org/external/np/pp/eng/2013/050913.pdf>: [↑](#footnote-ref-3)
4. Աղբյուրը՝ ՀՀ ֆինանսների նախարարության գնահատականներ: [↑](#footnote-ref-4)